
50 DR.31.5.2004 

 

 Adakah Yang Berhormat khususnya kementerian, mengadakan satu 
gabungan dengan menggunakan pasukan seperti FRU dan juga Pasukan Polis Hutan 
untuk menjaga keselamatan di Kuala Lumpur, sebab kita sedia maklum bahawa di 
Kuala Lumpur satu tempat jenayah yang kedua tinggi dalam negara kita, dan baru-baru 
ini kita dapat tahu wanita Chan Meiw Fun telah meninggal dunia disebabkan ragut dan 
juga kelmarin bini saya bila mengambil kereta di tapak kereta ada rompakan oleh dua 
perompak.  Inilah mengakibatkan ramai warga kota di Kuala Lumpur bimbang tentang 
keselamatan di Kuala Lumpur ini.  

 Adakah kementerian Yang Berhormat mencadangkan ada satu operasi 
dengan FRU, Pasukan Polis Hutan dan juga RELA untuk membanteras jenayah di 
Kuala Lumpur ini, sebab ini akan menjejaskan imej Kuala Lumpur sebagai ibu kota 
negara kita.  Terima kasih.   

 Dato' Haji Noh bin Haji Omar: Okey, terima kasih Yang Berhormat.  
Pandangan Ahli Yang Berhormat akan kita ambil kira dan untuk makluman Ahli Yang 
Berhormat, memang pihak polis sedang merancang dan kita akan mengadakan 
beberapa operasi di sekitar bandar di KL dan juga Lembah Kelang untuk kita mengatasi 
masalah jenayah ragut ini. 

 Tadi saya pergi kepada kawalan penerbitan, …. 

 Timbalan Yang di-Pertua [Datuk Dr. Yusof bin Yacob]:   Bukit Mertajam 
bangun Yang Berhormat. 

 Dato' Haji Noh bin Haji Omar:   Saya ingat biar saya habiskan perkara inilah, 
sebab masa sudah tidak ada. 

 Ahli Yang Berhormat bagi Kubang Kerian dan Ahli Yang Berhormat bagi 
Kinabatangan meminta penguatkuasaan diperhebatkan di dalam menangani 
penyebaran ataupun penjualan majalah, buku serta bahan-bahan berunsur lucah yang 
semakin berleluasa di pasaran.  Untuk makluman Ahli Yang Berhormat, Kementerian 
Keselamatan Dalam Negeri sentiasa memantau dan mengambil tindakan terhadap 
penerbitan yang menyalahi peruntukan Akta Mesin Cetak dan Penerbitan 1984 
termasuklah majalah, buku-buku serta bahan-bahan yang berunsur lucah yang diedar 
dan dijual di pasaran. 

 Kementerian mengambil beberapa pendekatan proaktif bagi menangani serta 
membanteras penjualan dan juga pengedaran bahan-bahan penerbitan berunsur 
negatif dan menyalahi akta berkenaan dan langkah-langkah yang diambil adalah 
seperti berikut, tindakan penguatkuasaan secara kerap, menyeluruh dan juga lebih 
berkesan, meningkatkan pemeriksaan dan penguatkuasaan di pintu-pintu masuk di 
seluruh negara, menambah pegawai penguat kuasa yang terlatih dan berkemahiran 
untuk melaksanakan penguatkuasaan, mengadakan kempen-kempen kesedaran 
kepada masyarakat mengenai implikasi negatif bahan-bahan penerbitan yang berunsur 
lucah dan tidak bermoral. 

 Isu yang ketujuh ialah pembangunan. 

 Tuan Yang di-Pertua, Ahli Yang Berhormat bagi Tebrau ada membangkitkan 
mengapa PDRM tidak memanfaatkan kemudahan tapak pondok polis yang disediakan 
oleh pemaju perumahan di Tebrau. 

 Ketua Polis daerah Johor Bahru telah membuat kajian berhubung kemudahan 
tapak pondok polis ditawarkan oleh pemaju perumahan di Tebrau bagi mendirikan 
pondok polis di Desa Tebrau.  Walau bagaimanapun, pihaknya mendapati cadangan 
tersebut kurang sesuai berdasarkan beberapa faktor, di antara kawasan Desa Tebrau 
berhampiran dengan Balai Polis Hulu Tiram, kawasan tersebut berhampiran dengan 
pondok polis yang sedia ada di Desa Gemilang, yang mana jaraknya empat kilometer. 

 Namun demikian jika kita merasakan perlu, kita akan mewujudkan pondok 
polis seperti Ahli Yang Berhormat cadangkan. 

 Timbalan Yang di-Pertua [Datuk Dr. Yusof bin Yacob]: Tebrau bangun 
Yang Berhoramt. 

 Dato' Haji Noh bin Haji Omar:  Ya, Tebrau. 

 Tuan Teng Boon Soon:  Tuan Yang di-Pertua, terima kasih.  Sungguhpun 
pondok polis di Desa Tebrau itu dekat dengan Ulu Tiram, tetapi tenaga polis di Ulu 



Adakah Yang Berhormat khususnya kementerian, mengadakan satu gabungan dengan menggunakan pasukan seperti FRU dan juga Pasukan Polis Hutan untuk menjaga keselamatan di Kuala Lumpur, sebab kita sedia maklum bahawa di Kuala Lumpur satu tempat jenayah yang kedua tinggi dalam negara kita, dan baru-baru ini kita dapat tahu wanita Chan Meiw Fun telah meninggal dunia disebabkan ragut dan juga kelmarin bini saya bila mengambil kereta di tapak kereta ada rompakan oleh dua perompak. Inilah mengakibatkan ramai warga kota di Kuala Lumpur bimbang tentang keselamatan di Kuala Lumpur ini. Adakah kementerian Yang Berhormat mencadangkan ada satu operasi dengan FRU, Pasukan Polis Hutan dan juga RELA untuk membanteras jenayah di Kuala Lumpur ini, sebab ini akan menjejaskan imej Kuala Lumpur sebagai ibu kota negara kita. Terima kasih. Dato' Haji Noh bin Haji Omar: Okey, terima kasih Yang Berhormat. Pandangan Ahli Yang Berhormat akan kita ambil kira dan untuk makluman Ahli Yang Berhormat, memang pihak polis sedang merancang dan kita akan mengadakan beberapa operasi di sekitar bandar di KL dan juga Lembah Kelang untuk kita mengatasi masalah jenayah ragut ini. Tadi saya pergi kepada kawalan penerbitan, .... Timbalan Yang di-Pertua [Datuk Dr. Yusof bin Yacob]: Bukit Mertajam bangun Yang Berhormat. Dato' Haji Noh bin Haji Omar: Saya ingat biar saya habiskan perkara inilah, sebab masa sudah tidak ada. Ahli Yang Berhormat bagi Kubang Kerian dan Ahli Yang Berhormat bagi Kinabatangan meminta penguatkuasaan diperhebatkan di dalam menangani penyebaran ataupun penjualan majalah, buku serta bahan-bahan berunsur lucah yang semakin berleluasa di pasaran. Untuk makluman Ahli Yang Berhormat, Kementerian Keselamatan Dalam Negeri sentiasa memantau dan mengambil tindakan terhadap penerbitan yang menyalahi peruntukan Akta Mesin Cetak dan Penerbitan 1984 termasuklah majalah, buku-buku serta bahan-bahan yang berunsur lucah yang diedar dan dijual di pasaran. Kementerian mengambil beberapa pendekatan proaktif bagi menangani serta membanteras penjualan dan juga pengedaran bahan-bahan penerbitan berunsur negatif dan menyalahi akta berkenaan dan langkah-langkah yang diambil adalah seperti berikut, tindakan penguatkuasaan secara kerap, menyeluruh dan juga lebih berkesan, meningkatkan pemeriksaan dan penguatkuasaan di pintu-pintu masuk di seluruh negara, menambah pegawai penguat kuasa yang terlatih dan berkemahiran untuk melaksanakan penguatkuasaan, mengadakan kempen-kempen kesedaran kepada masyarakat mengenai implikasi negatif bahan-bahan penerbitan yang berunsur lucah dan tidak bermoral. Isu yang ketujuh ialah pembangunan. Tuan Yang di-Pertua, Ahli Yang Berhormat bagi Tebrau ada membangkitkan mengapa PDRM tidak memanfaatkan kemudahan tapak pondok polis yang disediakan oleh pemaju perumahan di Tebrau. Ketua Polis daerah Johor Bahru telah membuat kajian berhubung kemudahan tapak pondok polis ditawarkan oleh pemaju perumahan di Tebrau bagi mendirikan pondok polis di Desa Tebrau. Walau bagaimanapun, pihaknya mendapati cadangan tersebut kurang sesuai berdasarkan beberapa faktor, di antara kawasan Desa Tebrau berhampiran dengan Balai Polis Hulu Tiram, kawasan tersebut berhampiran dengan pondok polis yang sedia ada di Desa Gemilang, yang mana jaraknya empat kilometer. Namun demikian jika kita merasakan perlu, kita akan mewujudkan pondok polis seperti Ahli Yang Berhormat cadangkan. Timbalan Yang di-Pertua [Datuk Dr. Yusof bin Yacob]: Tebrau bangun Yang Berhoramt. Dato' Haji Noh bin Haji Omar: Ya, Tebrau. Tuan Teng Boon Soon: Tuan Yang di-Pertua, terima kasih. Sungguhpun pondok polis di Desa Tebrau itu dekat dengan Ulu Tiram, tetapi tenaga polis di Ulu.